stanford-oval/wikipedia huggingface dataset:
Elias Laitamäki

| Elias Laitamäki> Henkilötiedot |
| --- | --- |
Syntynyt: 21. elokuuta 2000 (ikä 24) Seinäjoki, Suomi
Kansalaisuus:   Suomi
Jääkiekkoilija
Lempinimi:  Ela
Pelipaikka:  puolustaja
Maila:  vasen
Pituus:  188 cm
Paino:  94 kg
Seura
Seura:  ei joukkuetta
Pelaajaura
Pääsarjaura:  2018–
Aik. seurat:  S-Kiekko (S-S) Sport (SML) Ilves (SML) KOOVEE (Mestis) TPS (SML)
Elias Laitamäki (s. 21. elokuuta 2000 Seinäjoki) on suomalainen jääkiekkopuolustaja.
Ura > Seuraura

Laitamäki on S-Kiekon kasvatti. Hän siirtyi 15-vuotiaana Vaasan Sportin C-nuoriin kaudeksi 2015–2016, jolloin Laitamäki toimi joukkueen kapteenina. Hän oli Sportin tehokkain puolustaja sekä C-nuorten SM-karsinnoissa Tobias Åkermanin kanssa tehoilla 1+4=5 sekä C-nuorten SM-sarjan runkosarjassa tehoilla 10+7=17. Kaudeksi 2016–2017 Laitamäki palasi kasvattajaseuraansa S-Kiekkoon, jonka miesten joukkueessa hän debytoi vain 16-vuotiaana tehden Suomi-sarjan runkosarjassa 15 ottelussa tehot 3+1=4.
Kaudeksi 2017–2018 Laitamäki palasi Vaasan Sportiin, jossa hänen alkukautensa eteni pääasiassa seuran A-nuorissa. Laitamäki oli joukkueen eniten maaleja tehnyt puolustaja viidellä osumallaan. Helmikuussa 2018 hänet nostettiin Sportin SM-liigarinkiin. Laitamäelle avautui paikka joukkueen kokoonpanosta William Wrennin lähdettyä siirtotakarajalla Rauman Lukkoon ja hän teki näin ollen liigadebyyttinsä vain 17-vuotiaana 2. maaliskuuta 2018 vieraissa Hämeenlinnan Pallokerhoa vastaan. Laitamäki merkittiin heti Sportin ykköspuolustajapariin Tony Sundin viereen. Hän sai ottelussa jääaikaa lopulta 13.55 minuuttia. Laitamäki keräsi myös yhden kahden minuutin jäähyn kiinnipitämisestä. Hän pelasi SM-liigassa kauden aikana neljä runkosarjaottelua.
Toukokuussa 2018 Laitamäki teki kaksivuotisen SM-liigasopimuksen Tampereen Ilveksen kanssa. Hän pelasi suurimman osan kaudestaan seuran A-nuorissa. Laitamäki pelasi kauden aikana SM-liigassa seitsemän runkosarjaottelua ilman tehopisteitä. Hän pelasi miesten pelejä myös 14 ottelun verran lainalla Mestis-joukkue KOOVEE:ssä. Kauden 2019–2020 Laitamäki aloitti lainalla KOOVEE:ssä, jossa hän pelasi lähes koko kauden. Ilveksessä Laitamäki pelasi kaksi ottelua. Hän teki SM-liigauransa avausmaalin kauden ensimmäisessä liigaottelussaan 1. marraskuuta 2019 Saimaan Palloa vastaan.
Laitamäki siirtyi kaudeksi 2020–2021 kaksivuotisella sopimuksella Turun Palloseuraan. Joukkuetta valmensi hänelle Suomen alle 20-vuotiaiden maajoukkueesta tuttu Raimo Helminen, jonka valmennustyylistä Laitamäki kertoi pitävänsä seuraa valittaessa. Hän pelasi suurimman osan kaudestaan kuitenkin TPS:n U20-joukkueessa ja Laitamäki pelasi vain viisi SM-liigaottelua. Kauden jälkeen, kesäkuussa 2021 hänen sopimuksensa purettiin.
Ura > Maajoukkueura

Laitamäki on pelannut 24 nuorten ja kaksi poikien maaottelua. Hänet valittiin Suomen alle 18-vuotiaiden MM-leiriryhmään vuoden 2018 turnaukseen, mutta Laitamäki putosi kuitenkin viimeisten joukossa lopullisesta kisajoukkueesta.
Pelityyli

Laitamäki on kuvaillut itseään hyvin liikkuvaksi ja peliä lukevaksi kahden suunnan puolustajaksi. Hän on aikaisemminkin ollut enemmän puolustava puolustaja, mutta hän on hyvän laukauksensa ansiosta vaarallinen hyökkäyspelissä.
Muuta

Laitamäen isoveli Juho-Erik pelasi omalla urallaan puolustajana yhdeksän SM-liigaottelua Vaasan Sportissa.
Etnies

Etnies-kengät
Etnies on ranskalainen rullalautailukenkä- ja vaatevalmistaja, jonka omistaa Sole Technology. Yritys perustettiin vuonna 1986 ja sen alkuperäinen nimi oli Etnics. Yrityksen sponsoroimaan lautailijatiimiin kuuluu mm. Ryan Sheckler.
Aiheesta muualla

http://www.etnies.com/
Floppy Magazine

| Floppy Magazine |
| --- | --- |
Lehtityyppi:  levykelehti
Aihealue:  Commodore 64 -tietokoneet
Julkaisija:  Protocol Productions
Perustettu:  1985
Lakkautettu:  1988
Kotimaa:  Suomi
Ilmestymistiheys:  6 kertaa vuodessa
Kieli:  suomi
Floppy Magazine (Floppis, joskus Floppy Magazine 64) oli Protocol Productionsin ja sen edeltäjäyritysten vuosina 1985–1988 kustantama suomenkielinen tietokonelehti, jota julkaistiin sähköisenä levykelehtenä. Lehti ilmestyi kuudesti vuodessa ja se toimitettiin kaksipuoleisella 5¼ tuuman levykkeellä, joka sisälsi sekä sähköisiä artikkeleita että oheisohjelmia Commodore 64 -mikrotietokoneelle.
Floppy Magazinea mainostettiin muun muassa C-lehdessä.
Yhdessä Micropost-lehden kanssa Floppy Magazinea on pidetty kuvaavana esimerkkinä 1980-luvun puolivälin käyttäjälähtöisestä tietokonejournalismista Suomessa.
Flora

Flora ja floora tarkoittavat seuraavia:
floora eli kasvisto, systemaattinen esitys jonkin alueen kasvilajeista
Flora, kunta Norjassa
Flora, asteroidi
Flora-ryhmä, asteroidiryhmä asteroidivyöhykkeellä
Flora, roomalainen kukkien ja kevään jumalatar
Floora tai Flora, naisen etunimi
FC Flora, tallinnalainen jalkapalloseura
Flora, Unileverin margariinituote
Flora, Jan Švankmajerin elokuva vuodelta 1989
Flora, Evelyn De Morganin maalaus
Flora, Eero Järnefeltin maalaama juhlafresko, joka tuhoutui jatkosodassa.
Floora, kukanpäivä, ylioppilaiden juhlapäivä 13. toukokuuta
Flora, hurrikaani Atlantilla elo-syyskuussa 1963
Elva Hsiao

| Elva Hsiao> 蕭亞軒 |
| --- | --- |

Henkilötiedot
Syntynyt: 17. tammikuuta 1975 Taiwan
Ammatti:  laulaja näyttelijä
Muusikko
Taiteilijanimi:  Elva Hsiao, Elva Siu
Aktiivisena:  1998-
Tyylilajit:  Mando-pop
Soittimet:  Laulu
Levy-yhtiöt:  Virgin Records Warner Music
Aiheesta muualla
www.lovelva.com
  [ Muokkaa Wikidatassa ] [ ohje ]  
Elva Hsiao (perint.: 蕭亞軒; yksink.: 萧亚轩; pinyin: Xiāo Yǎxuān, s. 24. elokuuta 1979 Taiwan) on taiwanilainen pop-laulajatar. Vuodesta 1998 hän on saavuttanut kuuluisuutta erityisesti Itä- ja Kaakkois-Aasiassa mando-pop-hiteillään.
Studioalbumit

Elva Hsiao Self-Titled Album (蕭亞軒同名專輯 - Xiao Ya Xuan Tong Ming Zhuan Ji) (1999) EMI
Red Rose (紅薔薇 - Hong Qiang Wei) (2000) EMI
Tomorrow (明天 - Ming Tian) (2001) EMI
4 U (2002) EMI
Love's Theme Song, Kiss (愛的主打歌，吻 - Ai De Zhu Da Ge, Wen) (2002) EMI
In Love With Love (愛上愛 - Ai Shang Ai) (2003) EMI
Fifth Avenue (第五大道 - Di Wu Da Dao) (2003) EMI
1087 (2006) Warner Music
3-Faced Elva (3面夏娃 - San Mian Xia Wa) (2008) EMI
Diamond Candy (鑽石糖 - Zhuan Shi Tang) (2009) EMI
Miss Elva (蕭灑小姐 - Ya Xuan Xiao Jie) (2010) EMI
Listahitit ja singlet

Muut albumit:
Beautiful Episode (美麗的插曲 Mei Li De Cha Qu) (2004) EMI
Love Elva... Remix & More (最熟悉的...蕭亞軒) (2006) EMI
Elokuvat

Infernal Affairs, (Hongkong 2002)
Butterfly Lovers (Kiina, 2004)
Aiheesta muualla

LoveElva kiinalainen fanisivusto
Elvan kunta

| Elvan kunta (Elva vald) |
| --- | --- |
 lippu:  vaakuna
 Elvan kunta sijaitsee Keski-Virossa.
 Koordinaatit: 58°16′N, 26°17′E 
Valtio:   Viro
Maakunta:  Tartumaa
Elvan, Kongutan, Puhjan, Rannun ja Rõngun yhdistyminen:  24.10.2017
Hallinto:  
 – Hallinnon tyyppi:  kunta  (vir. vald)
Pinta-ala:  
 – Kokonaispinta-ala:  732,27 km²
Väkiluku (1.1.2018):  14 612
 – Väestötiheys:  20 as./km²
 
 elva.ee 
Infobox OKVirheellinen NIMI-arvo: 
Elvan kunta sijaitsee Keski-Virossa Tartumaan maakunnassa.
Sijainti

Kunta sijaitsee Tarton eteläpuolella ja Võrtsjärven itäpuolella ja rajoittuu etelässä Otepäähän, lännessä Tõrvaan ja Viljandiin, pohjoisessa Tarton kuntaan sekä idässä Tarton kaupunkiin ja Nõoon.
Hallinto

Elvan kunta muodostettiin vuoden 2017 kuntauudistuksessa yhdistämällä Elvan kaupunki, Kongutan, Puhjan, Rannun ja Rõngun kunnat sekä osa valgamaalaisista Paluperan ja Pukan kunnista. Kunnan virallinen asukasluku on 14 612 (1.1.2018).
Kunta muodostuu Elvan epäitsenäisestä kaupungista (linn, asustusüksus), Kurekülan, Käärdin, Puhjan, Rannun, Rõngun ja Ulilan pienkauppaloista (alevik) sekä 78 kylästä (küla). Kunnan keskuspaikka on Elvan kaupunki.
Liikenne

Valtatie 3 ja rautatie Tartosta Valgaan kulkevat Elvan kautta.
Aiheesta muualla

Kuvia tai muita tiedostoja aiheesta Elvan kunta Wikimedia Commonsissa
Kuvia tai muita tiedostoja aiheesta  Konguta Wikimedia Commonsissa
Kuvia tai muita tiedostoja aiheesta  Puhja Wikimedia Commonsissa
Kuvia tai muita tiedostoja aiheesta  Rannu Wikimedia Commonsissa
Kuvia tai muita tiedostoja aiheesta  Rõngu Wikimedia Commonsissa
Etninen vitsi

Etninen vitsi on vitsi, jossa naurun kohteena on etninen ryhmä. Suomessa tämä voi olla esimerkiksi ruotsalaiset.
Nimenomaan ruotsalaisvitsi rakentuu olettamukseen yksinkertaisista tai muuten typeristä ruotsalaisista.
Naapurimaasta kertovat vitsit ovat tyypillisiä ympäri Eurooppaa: esim. Virossa vastaavantyyppisen vitsin kohteena on suomalainen.
Monet etniset vitsit ovat kertomuksia, joissa esiintyy kolmen tai useamman etnisen ryhmän edustajia. Tästä formaatista on vaihtelua eri maiden ja alueiden välillä:
Puolassa: puolalainen, saksalainen ja venäläinen.
Yhdistyneessä kuningaskunnassa: englantilainen, irlantilainen ja skotlantilainen.
Havaiji: havaijilainen, japanilainen, kiinalainen, portugalilainen, filippiiniläinen, samoalainen tai haole hieman vitsin rakenteesta riippuen
Aiheesta muualla

Ruotsalaisvitsejä vitsikirjasto.fi-sivustolla
FC Zestaponi

FC Zestaponi (georg. საფეხბურთო კლუბი ”ზესტაფონი”) on georgialainen jalkapalloseura Zestaponin kaupungista. Seura pelaa Georgian korkeimmalla sarjatasolla Umaghlesi Ligassa, jonka seura voitti kaudella 2010-11. Georgian Cupin seura voitti 2007-08. Seura on perustettu 18. kesäkuuta 2004.
Envaatnags Eflos Solf Esgantaavne

| Envaatnags Eflos Solf Esgantaavne Horna |
| --- | --- | --- |

Studioalbumin tiedot
 Julkaistu: 23. helmikuuta 2005
 Tyylilaji: black metal
 Kesto: 48.56
 Levy-yhtiö: Woodcut Records
Hornan muut studioalbumit
| Vuohipaimen (EP) 2004 | Envaatnags Eflos Solf Esgantaavne 2005 | Kun synkkä ikuisuus avautuu 2006 |
Envaatnags Eflos Solf Esgantaavne on suomalaisen black metal -yhtyeen Hornan viides studioalbumi. Levyn tupla-LP-version kappalelista on täysin erilainen ja on noin 84 minuutin kestoinen. Albumin rummut soittivat Ravenum (Hammer) ja Lord Sargofagian (Baptism).
Albumin nimi on sanaleikki englannin kielen sanoista "Evangels of Satan".
Kappaleet

Vihan tie – 7.26
Musta temppeli – 8.09
Vala pedolle – 8.29
Kirous ja malja – 4.24
Saastainen kaste – 4.28
Kuoleva lupaus – 7.34
Zythifer – 3.37
Kuilunhenki – 4.49
Arvostelut

Imperiumi:
Noise.fi 4/5
Aiheesta muualla

Envaatnags Eflos Solf Esgantaavne Discogsissa. (englanniksi)
Albumi Envaatnags Eflos Solf Esgantaavne Encyclopaedia Metallum -sivustolla (englanniksi)
FC Zaria Bălți

Football Club Zaria Bălți on jalkapalloseura Bălțin kaupungista. Seura pelaa Moldovan korkeimmalla sarjatasolla Kansallinen divisioonassa. Seura on voittanut Moldovan Cupin kertaalleen vuonna 2016.
Esko Saha

Esko Saha (aik. Eero Esko, 9. joulukuuta 1917 Pori – 13. huhtikuuta 1990 Helsinki) oli suomalainen näyttelijä. Hän oli Fenno-Filmin ja ohjaaja Yrjö Nortan vakionäyttelijöitä.
Saha oli tunnettu isojen sankariroolien näyttelijä useissa 1940-luvun elokuvissa. Hän teki tunnetuimmat osansa elokuvissa Matkalla seikkailuun (1945), Kyläraittien kuningas (1945), Sankari kuin sankari (1948) sekä Suomalaistyttöjä Tukholmassa (1952), jossa hän teki viimeisen pääosaroolinsa.
Saha näytteli sekä draamoissa että komedioissa. Urheiluelokuvassa Sisulla ja sydämellä (1947) hänellä oli Matin osa, jota hän arvion mukaan näytteli "leppoisan koomillisin piirtein ja kunnostautui etenkin nyrkkeilykunnossaan ja todella iskevästi kehässä." Saha oli jo vanhastaan nyrkkeilyn harrastaja. Elokuvadebyytissään Suviyön salaisuus (1945) hän esiintyi vielä nimellä Eero Esko. Vielä 1960-luvun alussa Saha teki sivuroolin elokuvassa Se alkoi omenasta.
Filmografia

Suviyön salaisuus (1945)
Sinä olet kohtaloni (1945)
Matkalla seikkailuun (1945)
Kyläraittien kuningas (1945)
Kultainen kynttilänjalka (1946)
Sisulla ja sydämellä (1947)
Sankari kuin sankari (1948)
Keittiökavaljeerit (1949)
Köyhä laulaja (1950)
Suomalaistyttöjä Tukholmassa (1952)
Se alkoi omenasta (1962)
Espanjan naisten käsipallomaajoukkue

Espanjan naisten käsipallomaajoukkue edustaa Espanjaa naisten kansainvälisissä käsipallo-otteluissa. Se on saavuttanut olympialaisissa pronssia Lontoossa 2012 sekä MM-kilpailuissa hopeaa vuonna 2019 ja pronssia vuonna 2011. EM-kilpailuissa joukkue on saavuttanut hopeaa vuosina 2008 ja 2014.
Arvokilpailut > Olympialaiset

Pronssia: 2012
Kuudes: 2004, 2016
Seitsemäs: 1992
Kahdestoista: 2024
Arvokilpailut > MM-kilpailut

Hopeaa: 2019
Pronssia: 2011
Neljäs: 2009, 2021
Viides: 2003
Yhdeksäs: 2013
Kymmenes: 2001, 2007
Yhdestoista:  2017
Kahdestoista: 2015
Viidestoista: 1993
Arvokilpailut > EM-kilpailut

Hopeaa: 2008, 2014
Kahdeksas: 2004
Yhdeksäs: 2006
Yhdestoista: 2010, 2012, 2016
Kahdestoista: 1998, 2018
Kolmastoista: 2002
Aiheesta muualla

Wikimedia Commonsissa on kuvia tai muita tiedostoja aiheesta .
Espanjan käsipalloliiton kotisivut (espanjaksi)
Elias Kivilahti

| Elias Kivilahti> Henkilötiedot |
| --- | --- |
Koko nimi:  Anto Elias Kivilahti
Syntynyt: 8. huhtikuuta 1929 Joutsijärvi, Kemijärvi
Kuollut: 14. maaliskuuta 1999 (69 vuotta) Oulu
Ammatti:  kansanmuusikko, kansanmusiikin kerääjä ja tallentaja
Muusikko
Tyylilajit:  pelimannimusiikki
Soittimet:  harmonikka, laulu
Yhtyeet:  Tervapelimannit, Tervattaret
  [ Muokkaa Wikidatassa ] [ ohje ]  
Anto Elias Kivilahti (8. huhtikuuta 1929 Joutsijärvi, Kemijärvi – 14. maaliskuuta 1999 Oulu) oli kansanmuusikko sekä suomalaisen kansanmusiikin kerääjä ja tallentaja. Hän johti vuonna 1978 perustamaansa Tervapelimannit yhtyettä ja Tervattaret lauluryhmää. Elias Kivilahti esiintyi myös yksin kansanmusiikkia ja omia sävellyksiä soittaen ja laulaen. Hänen oma soittimensa oli harmonikka.
Elias Kivilahti oli vuosina 1985-1989 Suomen Kansanmusiikkiliiton johtokunnan jäsen ja hän toimi aktiivisesti Pohjois-Pohjanmaan pelimanniyhdistyksessä, jonka kunniapuheenjohtajaksi hänet myös nimettiin.
Suomalaisen kansanmusiikin lisäksi Elias Kivilahden kiinnostuksen kohteita olivat sukututkimus ja perinnetieto. Hän kiersi 1970- ja 1980-luvuilla laajasti Pohjois-Pohjanmaata, Kainuuta ja Lappia nauhoittaen Kurtti- ja Kivilahti-sukujen iäkkäiden henkilöiden tarinoita. Kuullut tarinat vaikuttivat osaltaan myös Elias Kivilahden sävellys- ja sanoitustyöhön. Hyvä esimerkki tästä on sävelmä ”Anna Reetan laulu”. Kuusamolainen Anna Reeta Eksymä (o.s. Kivilahti) kuoli 101-vuotiaana 1975. Elias Kivilahti teki laulun kuunneltuaan Anna Reetan omaa kertomusta elämästään.
Elias Kivilahti toimi 1970-luvulla Hailuodossa kansalaisopiston harmonikkapiirin vetäjänä ja tallensi nuoteille muun muassa viulupelimanni Eino Järvelän (1902-1979) soittamaa musiikkia.
Sukututkimusmateriaali, perinnetieto ja tallennettu kansanmusiikki on arkistoitu Oulun maakunta-arkistoon. Arkistossa on myös Kivilahden omaan sävellystyöhon liittyvä aineisto.
Elias Kivilahden saamia kunnianosoituksia ovat vuonna 1994 saatu director musices -arvonimi ja Suomen valtion taiteilijaeläke.
Elias Kivilahti on haudattu synnyinseudulleen, Kemijärven Honkakankaan hautausmaalle.
Tuotanto > Äänitteet ja julkaisut

Äänitteitä ja julkaisuja, joissa on Kivilahden musiikkia muun muassa hänen orkesterinsa Tervapelimannien ja Tervattaret lauluryhmän esittämänä:
Kansansävelmiä Oulun seudulta - EKI 001, 1979
Eila Torvela: Iijoen jenkka -MSL Sl-2, 1979
Esko Rahkonen: Mobilistin laulu / Oulusa täälä - BIL 001, 1981
Lauluja lapsille (eri esittäjiä)- GDL 2047, 1982
Tervapelimannit: Suomalaista kansanmusiikkia - VMLP 04, 1985
Tapani Nevala: Vanhus ja puu - PSE 15, 1986
Kivilahden laulu - EKI 002, 1992
Tervapelimannit ja Tapio Pirhonen - EKI CD03,EKIK03, 1994
Pelimannin iloinen joulu - VMCD 06, 1996
Saarien ja siltojen kaupunki - Lauluja Oulusta - (nuottijulkaisu), 1996
Tuotanto > Sävellykset

Suomen Äänitearkisto r.y on kirjannut Elias Kivilahden sävellystuotannon seuraavasti:
Aarteeni mun helminauha, Anna Reetan laulu, Avajapas mari nyt aittasi ovi,
Hunajan ukko, Iijoen jenkka, Ilkka ja purukumi, Joulu tulla jo voi, Kahden
istuimme pihlajan alla, Karjankellot, Kemijärven marssi, Ketunpennut koulussa,
Kotiseutuni valssi, Lapsuuden muisto, Laulu Hylkykarista, Laulu terva-ajasta,
Laulu Turkansaaresta, Lehmän annan papille, Marin kissanpentu,
Meijän kylän tyttäret, Mobilistin laulu, Muistojen Pohjola, Mökki on kuin
varpusen häkki, Oli mulla ennen vaalea neito, Onnen hetket, Orpotytön laulu,
Oulusa täälä, Perämeren laulu, Pieni tölli, Pikku pupu pitkäkorva, Purjehtijan
valssi, Rakkauden tuska, Rasvaretkeilijä, Saapuvan purjeesi nään, Sepe-sammakon
uimakoulu, Siel mulla muistot, Silloin minä itkin, Suvulleni kiitos, Syksyn
lapsi, Tonttu saunoo, Vanhus ja puu, Vankipojan laulu, Viimeisen kerran kun
selekääni sain, Ystävä parhain
Tuotanto > Sanoitukset

Suomen Äänitearkisto r.y on kirjannut Elias Kivilahden sanoitustuotannon seuraavasti:
Aarteeni mun helminauha, Anna Reetan laulu, Hohtaa hanget hopeaa, Hunajan ukko,
Ilkka ja purukumi, Joulu tulla jo voi, Kahden istuimme pihlajan alla,
Kemijärven marssi, Ketunpennut koulussa, Kotiseutuni valssi, Lapsuuden muisto,
Laulu hylkykarista, Laulu Turkansaaresta, Marin kissanpentu, Mobilistin laulu,
Oli mulla ennen vaalea neito, Pieni tölli, Pikku pupu pitkäkorva, Rakkauden
tuska, Rasvaretkeilijä, Rolandin valssi, Siel mulla muistot, Suvulleni kiitos,
Syysmyrskyt, Tonttu saunoo, Viimeisen kerran kun selekääni sain, Äidin hellyys
Tuotanto > Laulajana

Suomen Äänitearkisto r.y on kirjannut Elias Kivilahden laulajana eri äänitejulkaisuilla seuraavasti:
Anna Reetan laulu, Avajapas mari nyt aittasi ovi, Kahden istuimme pihlajan alla,
Meijän kylän tyttäret, Oli mulla ennen vaalea neito, Rasvaretkeilijä, Viimeisen
kerran kun selekääni sain
Aiheesta muualla

Elias Kivilahden sanoitustuotanto Äänitearkiston sivuilla[vanhentunut linkki]
Elias Kivilahden sävellystuotanto Äänitearkiston sivuilla[vanhentunut linkki]
Fono.fi: Elias Kivilahti
Espoo United (jääkiekko)

| Espoo United (jääkiekko) |
| --- | --- |
Perustettu:  2016
Kaupunki:   Espoo
Kotiareena:  Espoo Metro Areena
– kapasiteetti:  6 982
Sarjataso:  Mestis
Värit:           
Puheenjohtaja:   Jussi Salonoja
Päävalmentaja:   Niko Marttila
Kapteeni:   Kim Hirschovits
Omistaja:  Espoo United Oy
Mestis
Kultaa:  0
Hopeaa:  0
Pronssia:  1 (2017)
Infobox OKVirheellinen NIMI-arvo: 
Espoo United oli samannimisen espoolaisen urheiluseuran jääkiekkojaosto, jonka miesten edustusjoukkue on pelannut Suomen toiseksi korkeimmalla sarjatasolla, Mestiksessä, kaudesta 2016–2017 lähtien. Ensimmäisellä kaudella joukkue sijoittui runkosarjassa viidenneksi. Pudotuspeleissä United eteni pronssiotteluun, jonka se voitti.
Joukkuetta valmensi Niko Marttila. Espoo United ajautui konkurssiin keväällä 2018. Sen myötä joukkueen pelit Mestis-sarjassa päättyivät kauteen 2017–2018. Unitedin tilalle nousi Suomi-sarjassa toiseksi sijoittunut Koovee Tampereelta.
Mestiksessä palkitut

| Kausi | Valinta | Voittaja |
| --- | --- | --- |
| 2016–2017 | Fair Play -valmentaja |  Timo Hirvonen |
| 2016–2017 | Paras maalivahti (Pasi Nurminen -palkinto) Toinen tähdistökentällinen |  Rasmus Tirronen |
F-liitin

F-liitin, kaapelin puoleinen pää.
F-liitin on RF-liitin, jota käytetään melko yleisesti eritoten TV-tekniikassa koaksiaalikaapelien liittämiseksi jaottimiin ym. laitteisiin. Se on kehitetty 1950-luvulla ja on mahdollisesti toiseksi vanhin vielä yleisessä käytössä oleva RF-liitin. Se on säilyttänyt suosionsa, koska se on edullinen ja varmatoiminen ja sillä on hyvät ominaisuudet useamman gigahertsin taajuuksiin asti. Sen kanssa käytetään massiivisella keskijohtimella varustettua kaapelia.
F-liitintä käytetään yleisemmin rakennuksen kiinteässä kaapeloinnissa ja IEC-antenniliitintä vastaanottimen liittämiseen asunnon antennirasiaan. Kuitenkin esimerkiksi satelliittivastaanottimeen antennikaapeli liitetään nykyään useimmiten F-liittimellä.
Uros-F-liitin on lähinnä metallinen kuori, joka koostuu kahdesta toisiinsa nähden vapaasti pyörivästä kierreosasta. Pitkä kierreosa toimii liittimen runkona ja vedonpoistimena, ja se pyöritetään kuorittuun kaapelin päähän niin, että se saa hyvän kontaktin vaippajohtimeen. Kaapelin keskijohdin jää pilkistämään liittimen läpi lyhyen kierreosan puolelta ja toimii liittimen keskikoskettimena. Lyhyt kierreosa toimii vaippakoskettimena ja lukitsee liittimen naarasliittimeen. Naarasliitin on yleensä laiterungossa ja saattaa olla samaa valua laiterungon kanssa. Naarasliittimessä vaippakoskettimena toimii sen ulkokierre, jolle urosliittimen lyhyt kierreosa pyöritetään. Keskikoskettimena naarasliittimessä on rakokosketin, jonka sisään kaapelin keskijohdin työnnetään. F-liittimen kiinnittämiseksi kaapeliin ja naarasliittimeen ei tarvita erikoistyökaluja (vertaa esimerkiksi BNC-liitin, jonka liittämiseksi kaapeliin tarvitaan tavallisesti erityinen puristustyökalu).
F-urosliittimestä on olemassa puristettava malli, jonka pitkässä osassa ei ole kierrettä vaan hampaat, jotka pureutuvat kaapelin kuoreen, kun liitin puristetaan. Helppoutensa vuoksi kierrettävä malli on kuitenkin yleisemmin käytetty ja tavallisimmin kuluttajille myyty. Kierrettävä liitin voidaan myös sen rikkouduttua helposti poistaa ja korvata uudella lyhentämättä kaapelia enempää kuin on tarpeen, että paljasta keskijohdinta saadaan tarpeeksi esille.
Myös pehmeällä keskijohtimella varustettuja kaapeleita varten on F-urosliittimiä. Tämän tyyppisessä liittimessä on kiinteä keskikosketin, johon keskijohdin yhdistetään puristamalla tai juottamalla. Liittimen runko kiinnitetään kaapeliin puristamalla ja sitä käytetään enimmäkseen teollisesti kootuissa valmiissa kaapeleissa.
Espoon Hiihtoseura

| Espoon Hiihtoseura |
| --- | --- |
Perustettu:  1980
Paikkakunta:  Espoo
Lajit:  hiihto
Kotisivu:  http://espoonhiihtoseura.fi/
Espoon Hiihtoseura (lyhenne EHS) on vuonna 1980 perustettu maastohiihdon erikoisseura, jonka toiminta-aluetta ovat Espoo ja Kauniainen.
Seuran tarkoituksena on järjestää toiminta-alueellaan harrastustoimintaa sekä menestykseentähtäävää kilpailutoimintaa. EHS on sekä Suomen Hiihtoliiton valioseura että Nuoren Suomen sinettiseura.
Vuonna 2017 seurassa oli noin 500 jäsentä. Kaudella 2015–2016 seuran harjoitusryhmiin kuului noin 100 kilpahiihtäjää, minkä lisäksi EHS:n järjestämiin lasten hiihtokouluihin osallistuu vuosittain noin 50–70 lasta.
Aiheesta muualla

Seuran kotisivut
Elverum

Elverum on kunta ja samanniminen kaupunki Østerdalenissa Innlandetin läänissä Norjassa. Elverumin kunta perustettiin 1. tammikuuta 1838 ja se sai kaupunkistatuksen vuonna 1996. Elverumin rajakunnat ovat Åmot luoteessa, Trysil koillisessa, Våler kaakossa ja Løten lounaassa.
Elverumin kunnan pinta-ala on 1 229 km² ja suuri osa siitä on metsän peitossa.
Vuoden 2022 alussa Elverumissa oli 21 435 asukasta. Kunnan väestönkasvu on ollut vakaa koko sodan jälkeisen ajan.  Elverumissa on muun muassa Sykehuset Innlandetiin kuuluva sairaala, Innlandetin korkeakoulu ja Norjan puolustusvoimien varuskunta.
Media

Paikallislehti Østlendingen ilmestyy kolmesti viikossa.
Tunnettuja henkilöitä

Stig Inge Bjørnebye (s. 1969), jalkapalloilija
Sylvia Brustad (s. 1966), poliitikko ja maaherra
Bjørn Dæhlie (s. 1967), hiihtäjä
Marcus ja Martinus Gunnarsen (s. 2002), laulajaduo
Marie Hamsun (1881–1969), näyttelijä ja kirjailija
Truls Sønstehagen Johansen (s. 1991), hiihtäjä
Roy Khan (s. 1970), laulaja
Elin Kristiansen (s. 1968), ampumahiihtäjä
Frode Løberg (s. 1963), ampumahiihtäjä
Johan C. Løken (1944–2017), poliitikko
Ivar Mobekk (s. 1959), mäkihyppääjä
Anita Moen (s. 1967), hiihtäjä
Gerhard Munthe (1849–1929), taidemaalari
Margrethe Munthe (1860–1931), opettaja ja kirjailija
Knut Storberget (s. 1964), poliitikko ja maaherra
Rolf Storsveen (s. 1959), ampumahiihtäjä
Kuvia

Elverumin kaupungintalo.
Keskustan katunäkymää vuonna 2006.